## Rješenje Ustavnog suda Republike Hrvatske broj U-III-281/1994. od 18. studenoga 1994.

### NN 84/1994 (24.11.1994.), Rješenje Ustavnog suda Republike Hrvatske broj U-III-281/1994. od 18. studenoga 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu predsjednik Suda Jadranko Crnić
i suci Zdravko Bartovčak, dr. Velimir Belajec, dr. Nikola Filipović, Ante
Jelavić -Mitrović, mr. Vojislav Kučeković, Jurica Malčić, mr. Flrvoje Momčinović,
Ivan Marijan Severinac i Mladen Žuvela, odlučujući o prijedlogu Lj. Š.
iz Z. za odgodu izvršenja na sjednici održanoj 18. studenoga 1994. godine
donio je

## RJEŠENJE

I.

Odgađa se izvršenje rješenja Okružnog suda u Z. od 11. svibnja 1993.
godine broj Gž-10977/92 koje se provodi u predmetu Općinskog suda u Z.
broj Is-231/93 u kojem je predmetu zakazano izvršenje iseljenjem Lj. Š.
iz. stana u Z. za dan 23. studenog 1994. godine.

II.

Ovo rješenje stupa na snagu odmah.

III.

Odgoda izvršenja bit će na snazi do donošenja odluke po ustavnoj tužbi
Lj. Š. u predmetu ovoga Suda broj U-III-281/1993, odnosno do drugačije
odluke ovoga Suda.

IV.

Ovo rješenje će se objaviti u "Narodnim novinama"

Obrazloženje:

Pravodobnom i dopuštenom ustavnom tužbom Lj. Š. tvrdi da su joj rješenjem
iz točke I. povrijeđena ustavna prava iz članka 48. i 61. Ustava Republike
Hrvatske. Povodom ove ustavne tužbe nije još donesena odluka. Podnositeljica
ustavne tužbe predložila je naknadno da se odgodi izvršenje rješenja iz
točke I. jer da bi izvršenjem nastupila joj teška i nenadoknadiva šteta
jer joj nije osiguran drugi smještaj kao prognaniku niti se može vratiti
u V. odakle je prognana. Prijedlog je osnovan. Prema stanju predmeta ovog
Suda i predmeta Općinskog suda u Z. Pp 444/92 rješenje čije se izvršenje
provodi u predmetu Is 231/93 Općinskog suda u Z. donijeto je u parnici
pokrenutoj radi smetanja posjeda stana nositelja stanar skogprava S. M.,
vjerovnik u izvršnom predmetu. S. M. nije stanovala u stanu navedenom u
točci I. u času smetanja posjeda. Podnositeljici ustavne tužbe u rečenom
izvršnom predmetu nije osiguran drugi smještaj. Podnositeljici ustavne
tužbe kao prognaniku iz V. i njenoj djeci spomenuti stan dodijeljen je
na privremeno korištenje rješenjem Ministarstva obrane od 21. travnja 1992.
godine što je produženo rješenjem od 21. travnja 1993. godine broj Ur 512-27-93/4174
te potom i rješenjem od 20. lipnja 1994. godine oznake Klasa: 370-02/92-01/4174,
Ur. broj 512-09-02-94-03, budući je stan bio u tzv. vojnom stambenom fondu,
a sada spomenutog Ministarstva. Proizlazi da se podnositeljica ustavne
tužbe nema kamo vratiti iz stana navedenog u točci I. te da joj kao prognaniku
nije osiguran drugi odgovarajuči smještaj, što joj kao prognaniku treba
osigurati temeljem odredbi članka 14. stavka 2. Zakona o statusu prognanika
i izbjeglica ("Narodne novine", broj 96/1993). Vjerovniku u izvršnom
postupku odgodom se ne nanosi veća šteta niti se odgoda protivi javnom
interesu. Stoga je temeljem odredbi članka 53. Poslovnika Ustavnog suda
Republike Hrvatske ("Narodne novine", broj 29/1993) riješeno
kao u izreci.

Odluka o objavi zasniva se na odredbi članka 20. Ustavnog zakona o Ustavnom
sudu Republike Hrvatske.

Broj: U-III-281/1994.

Zagreb, 18. studenoga 1994.

USTAVNI SUD REPUBLIKE HRVATSKE

Predsjednik

**Jadranko Crnić. v. r.**

Rješenje, NN 84/1994-1470